Diari Oficial de la Generalitat Valenciana


Sumari del DOGV 3937, del 12-02-2001 (2001/1203)

Informació pública del programa d'actuació integrada per al desenvolupament de la unitat d'execució Músic Chapí.
----------------------------------------------------------------------------------------------------------------

### Dades del document

Número de DOGV
:   3937

Data del DOGV
:   12-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1203


Organisme emissor
:   Ajuntament de València

Tipus de document
:   Anunci

Informació pública del programa d'actuació integrada per al desenvolupament de la unitat d'execució Músic Chapí. [2001/F1203]
  
Per mitjà de la Resolució d'Alcaldia número U-181, de 16 de gener de 2001, s'ha disposat el que segueix:
  
«Vista l'alternativa tècnica de programa d'actuació integrada presentada per Proara Mediterránea, SA, amb la documentació complementària aportada el dia 25 de juliol de 2000, els informes emesos pel Servei de Projectes Urbans i pel Servei de Planejament, i el dictamen de la Comissió Informativa d'Urbanisme, de conformitat amb els articles 32, 27, 45 i 46 de la Llei Reguladora de l'Activitat Urbanística, i la delegació conferida per la Resolució 2.242, de 7 de juliol de 1999, resolc:
  
Sotmetre a informació pública pel termini de 20 dies hàbils, amb l'efecte suspensiu de llicències prescrit en l'article 57 de la Llei Reguladora de l'Activitat Urbanística i el 152 del Reglament de Planejament, mitjançant anuncis en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, i amb la prèvia remissió dels avisos previstos en l'article 46.3 de la Llei Reguladora de l'Activitat Urbanística i de les notificacions als propietaris registrals de parcel·les afectades per l'actuació, l'alternativa tècnica de programa d'actuació integrada presentada per Proara Mediterránea, SA, per a l'àmbit de la unitat d'execució Músic Chapí, delimitada, al nord, pel bulevard Sud; al sud, pel carrer del Capellà Palanca; a l'est, pel carrer del Músic Chapí, i a l'oest pel carrer del Gravador Jordán. L'alternativa tècnica esmentada comprén memòria, sol·licitud de cèdula d'urbanització, projecte d'urbanització i homologació sectorial declarativa i pla de reforma interior delimitatiu de l'àmbit de la unitat.
  
Durant aquest termini es podran presentar al Servei de Planejament de la corporació tant al·legacions com alternatives tècniques que pretenguen competir amb la que s'exposa al públic, i queda prorrogat el termini per 20 dies addicionals, si durant els 10 primers dies d'informació pública alguna persona, prestant caució per import de 500.000 pessetes, es comprometera a presentar una alternativa tècnica substancialment distinta a la inicial.
  
Durant els cinc dies següents al venciment del termini d'informació pública, qualsevol persona podrà presentar a l'Oficina de Contractació de l'ajuntament proposicions juridicoeconòmiques en plica tancada. L'acte d'obertura de pliques es realitzarà el dia hàbil següent a l'acabament d'aquest termini, tret que siga dissabte, cas en què es traslladarà al següent dia hàbil. Totes les actuacions podran ser objecte de consulta i al·legació per les persones interessades durant els 10 dies següents a l'acte d'obertura de pliques.
  
Als efectes previstos en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa constar que, segons les dades existents el dia de hui a l'ajuntament, no hi consta el propietari de la parcel·la 67100/02, ni el domicili on haja de practicar-se l'avís a què es refereix l'article 46.3 de la Llei Reguladora de l'Activitat Urbanística.»